Source: http://www.lb.hu/hu/valhat/kvkv3719820144-szamu-hatarozat
Timestamp: 2018-07-20 10:30:57+00:00

Document:
Kvk.V.37.198/2014/4. számú határozat | K Ú R I A
Kvk.V.37.198/2014/4. számú határozat
Kvk.V.37.198/2014/4.szám
A Kúria az ügyvéd által képviselt Magyar Szocialista Párt I. r., Együtt – a Korszakváltók Pártja II. r., Demokratikus Koalíció III. r., Párbeszéd Magyarországért Párt IV. r., Magyar Liberális Párt V. r. kérelmezőknek a Nemzeti Választási Bizottság 134/2014. számú határozata ellen benyújtott bírósági felülvizsgálat kérelem folytán indult nemperes eljárásban meghozott Kvk.V.37.198/2014/2. számú végzésének kijavítása tárgyában - az alulírott napon - meghozta a következő
kijavító v é g z é s t :
A Kúria a Kvk.V.37.198/2014/2. számú végzésének az eljárási illetékre vonatkozó rendelkezését akként javítja ki, hogy a kérelmezőket egyetemlegesen kötelezi az eljárási illeték fizetésére.
A Kúria hivatalból észlelte, hogy a Kvk.V.37.198/2014/2. számú végzése rendelkező részének az eljárási illetékre vonatkozó rendelkezésében elírás történt.
A polgári perrendtartásról szóló 1952. évi III. törvény (a továbbiakban: Pp.) 224. § (1) bekezdése értelmében bíróság névcsere, hibás névírás, szám- vagy számítási hiba vagy más hasonló elírás esetén a határozat kijavítását végzéssel bármikor hivatalból is elrendelheti.
A választási eljárásról szóló 2013. évi XXXVI. törvény 228.§ (2) bekezdése alapján alkalmazandó Pp. 324.§ (1) bekezdése és 224.§ (1) bekezdése alapján a Kúria a rendelkező rész szerint határozott a Kvk.V.37.198/2014/2. számú végzésének kijavításáról.
A Kúria által hozott végzés ellen további jogorvoslatnak a Pp. 233. §-a, 233/A. §-a és a Pp. 271. § (1) bekezdés e) pontja alapján nincs helye.

References: Kúria 
 Kúria 
 Kúria 
 bíróság 
 Kúria 
 Kúria